**Zăpada mieilor**

*Maria-Eugenia Olaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trecut-am prin vremuri înfiorați

și tăcând pe strada cu Frica.

Și piciorul ei, ostenit, izbitor înainte-napoi,

lovit-a cu durere și ură și-n noi.

Și deodată, în cîmpul tainelor ei,

ningea cu zăpadă de miei!

Înaintea vitrinelor cu măști de hîrtie

sperat-am iubirea de-o veșnicie.

Cu mînuțele calde, lipite de geam

din iubire, Iubire mai mare cerșeam.

Și singură, singură lacrima-și căuta

să se prelingă în iesle de Stea.